Rrúsia

Rrúsia (rrusiañe'ẽme: Россия) térã Rrúsia Joaty (rrusiañe'ẽme: Российская Федерация) upe tetã guasuvéva opa Yvýgui. Rrúsia Joaty ijyvy apekue oguereko hína 17 125 246 km2, oguereko ijyvy'apekuére heta yvytyrysýi ha ka'aguy porã. Itavusu táva ñembyatypyre Mosku.

Ko tetã ñembyatypyre amandaje-mburuvicha rapépe oñembyaty katuete 85 tetãmi ñembyatypyre, avei 9ha tetã oguerekovéva tapicha kuéra ipype, 146 020 000 ava ary 2010-jave. 

Ijyvy'apekue ojaho'ipa Yvate Ásia ha amo 40% Európa pegua, Rrúsia oguereko tuichave yvy mba'e, ita ha kuarepoti mba'e ne'ĩra ojeipurúva. Oguereko avei hetaiterei yvyra mba'e ha y porã.

Rrusia Joaty tetã oguerekovéva tetãnguéra ijerére, 16 tetã, ha avei tetã ogureko tembe'y pukuvéva. Ijerére ojejuhu ko'ã tetã (yvate kuarahyreike guive kuarahyresẽ meve): Noruéga, Hĩlándia, Etónia, Letónia, Vielorrúsia, Lituánia, Polónia, Ukyránia, Geórgia, Aseryvaijã, Kasahitã, Chína Tekoha Tetã, Mongólia ha Yvatekoréa.

Yguasúre ojejuhu Hapõ ha Aláka, tetãvore Tetã peteĩ reko Amerikagua. Rrusia yrembe'yre ojejuhu upe paraguasu Ártiko yvate gotyo, upe paraguasu Py'aguapy, ha para oĩva yvy mbytépe: para Váltiko, para Hũ ha para Káspio.

Rrúsia Joatýpe ojapo jasykõi ary 2014-jave upe Ñembosaraipavẽ Araro'ýpe 2014, peteĩha Ñembosaraipavẽ ojejapóva Rrúsia Joatýpe, upe Ñembosarái 1980 táva Moskúpe, ojejapo Joaty Soviétiko aja. Ary 2018 ojejapóta avei FIFA Tembiesarái Yvypavẽ 2018, peteĩha Vakapipopo Tembiesarái Yvypavẽ ojejapóva Rrúsiape.

 Táva guasu 
Ary 2002-jave, ojepapávo opaite tekove oikovéva Rrúsia-pe, 329 táva oguerekove 50.000 tapicha kuéra ipyé; 166 táva oguerekove 100.000 tapicha; 75 táva oguerekove 250.000 tapicha kuéra ipype; 34 oguerekove 500.000 tapicha; ha 13 táva guasu oguerekove 1.000.000 tapicha kuéra ipype. Táva tenondegua ha tuichavéva Rrúsia Joaty pegua ha'e hína:

  Pe 20 táva tenonde Rrusiapegua (ary 2025) Ñemohenda Táva Rrusiaretãvore Tavayguakuéra 1  Mosku  Tetãmi Mosku  13.274.285 2  San Petersburgo  Tetãmi Leningrado  5.652.922 3  Novosibirsk  Tetãmi Novosibirsk  1.637.266 4  Ekaterimburgo  Tetãmi Sverdlovsk  1.548.187 5  Kazán  Tartaristán   1.329.825 6  Krasnoyarsk  Krai de Krasnoyarsk  1.211.756 7  Nizhni Nóvgorod  Tetãmi Nizhny Novgorod  1.198.245 8  Cheliábinsk  Tetãmi Cheliábinsk  1.176.770 9  Ufá  Bashkortostán  1.166.098 10  Krasnodar  Krai de Krasnodar  1.154.885 11  Samara  Tetãmi Samara  1.154.223 12  Rostov del Don  Tetãmi Rostov  1.143.123 13  Omsk  Tetãmi Omsk  1.101.367 14  Vorónezh   Tetãmi Voronezh  1.041.722 15  Perm  Krai de Perm  1.027.518 16  Volgogrado  Tetãmi Volgogrado  1.012.219 17  Sarátov  Tetãmi Saratov  886.165 18  Tiumén  Tetãmi Tiumén  872.077 19  Tolyatti  Tetãmi Samara  662.683 20  Mahachakala  Dagestán  625.322

 Ehecha avei 
 Sivéria

 Mandu'apy 

 Joaju 

 Portal del Estado ruso
 Rusia Hoy.
 Agencia Rusa de Información Novosti.
 Rrúsia táva
 La Voz de Rusia.
 RT al Ritmo de los Tiempos.